Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: el az Országgyűlés az 1994. évi XXIV. törvényt a pénzmosás
Paragraph Index: 1002

el az Országgyűlés az 1994. évi XXIV. törvényt a pénzmosás megelőzéséről és megakadályozásáról. E törvény 2. § (1) bekezdése értelmében a pénzügyi szolgáltató szervezet kétmillió forintot elérő vagy meghaladó összegű, forintban vagy külföldi pénznemben történő készpénzbefizetéssel, illetve -kifizetéssel együttjáró ügyleti megbízást kizárólag olyan ügyféltől fogadhat el, aki az azonosságát igazoló okmányait a pénzügyi szolgáltató szervezetnek bemutatja, és akinek az azonosítását a pénzügyi szolgáltató szervezet elvégzi. A törvény megfogalmazza a regisztrálási kötelezettséget minden kétmillió forintot elérő vagy meghaladó készpénzes ügylet esetére. E törvény alapján takarékbetétről szóló 1989. évi 2. törvényerejű rendelet 1. §-a is kiegészült egy bekezdéssel, amely kimondja, hogy a pénzintézet a betét feletti rendelkezési jogosultságtól függetlenül köteles az ügyfél személyazonosságát megállapítani. Ez a rendelkezés nem érinti a tvr. 7. §-ában foglaltakat, mely, szerint a bemutatóra szóló, fenntartás nélkül elhelyezett takarékbetétet a pénzintézet az okirat bemutatója részére a felvételi jogosultság vizsgálata nélkül visszafizeti. A bemutatóra szóló takarékbetét kifizetésekor tehát nem a takarékbetét felvételére való jogosultságot vizsgálják, ez az ügyfélazonosítási kötelezettség nem jelenti a bemutatóra szóló takarékbetétek, illetve értékpapírok bemutatóra szóló jellegének megváltoztatását, csupán a nagyobb összegű pénzmozgások nyomon követésére szolgál, a pénzmosás elleni küzdelmet segíti. A törvény indokolása megfogalmazza, hogy az ügyfélazonosítás a pénzügyi szolgáltató szervezet kötelezettsége, nem jelenti tehát azt, hogy az ügyfél köteles lenne magát azonosítani, de jelenti viszont azt, hogy amennyiben az ügyfél nem azonosítja magát, a pénzügyi szolgáltató szervezet nem teljesítheti az ügyfél megbízását. Mindezek alapján tehát megállapítható, hogy az ügyintéző jogszerűen járt el, amikor az ön személyazonosságát ellenőrizte, és ehhez kötötte a betét kifizetését. Budapest, 1997. november 17. Üdvözlettel: Dr. Majtényi László (445/A/1997) [Válasz egy éhségsztrájkot folytató HIV-prevenciós aktivista megkeresésére] Rácz Terry Black HIV-prevenciós aktivista VÁNDOR HIV-Pozitív Gyermekekért és Felnőttekért Alapítvány elnöke Budapest Tisztelt Terry Black! Ön november 21-én faxot juttatott el hozzám, amelyben tájékoztat tervezett éhségsztrájkjáról és kéri támogatásomat ahhoz, hogy az Országgyűlés nyilvánossága előtt adhasson hangot az anonim HIV-szűrés törvényi megszüntetésével kapcsolatos aggodalmának. A szűrésen pozitív HIV-teszt eredményt kapó személyek kilétének kötelező felfedését az egészségügyi és a hozzájuk kapcsolódó személyes adatok kezeléséről és védelméről szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes